I GDPR er der et krav om, at du skal kunne identificere et brud på persondatasikkerheden og senest efter 72 timer eventuelt anmelde et sådant brud til Datatilsynet. I NIS2 skal du også være i stand til at identificere og håndtere brud på cybersikkerheden. Processen er stort set den samme. Du kan derfor anvende den politik og de procedurer, du har i din organisation til håndtering af GDPR-databrud, som udgangspunkt for håndtering af NIS2-brud. Fordelen ved at anvende samme procedurer er, at din organisation allerede kender til disse, og med nogle enkle tilføjelser til din eksisterende procedure kan du derfor opfylde kravet i NIS2.